მარტი 2005

2005 წლის მოვლენები: იანვარი | თებერვალი | მარტი | აპრილი | მაისი | ივნისი | ივლისი | აგვისტო | სექტემბერი | ოქტომბერი | ნოემბერი | დეკემბერი 1 მარტი - საქართველო ახალი სარკინიგზო ხაზის გახსნას გეგმავს. შპს "საქართველოს რკინიგზის", თურქეთისა და აზერბაიჯანის რკინიგზების წარმომადგენლებმა წინასწარ შეთანხმებას მოაწერეს ხელი. პირველ ეტაპზე ყარსი-ახალქალაქის მონაკვეთზე ახალი სარკინიგზო ხაზის მშენებლობა დაიგეგმა. 2 მარტი ბათუმში საპატრულო პოლიციის თანამშრომლები პროტესტის ნიშნად ხელფასს არ იღებენ. მათი პროტესტის მიზეზი შემცირებული ხელფასი გახდა. სახელმწიფო მინისტრი კონფლიქტების მოგვარების საკითხებში გიორგი ხაინდრავა ყოვლად დაუშვებლად მიიჩნევს სამხრეთ ოსეთის დე-ფაქტო ხელისუფლების მოთხოვნით ცხინვალიდან ეუთოს ადგილობრივ ოფისის ხელმძღვანელის განჩო განჩევის გაწვევასა და კონფლიქტის ზონის ავტორიტეტული საერთაშორისო დამკვირვებლის გარეშე დატოვებას. 3 მარტი ცნობილი რუსი ბიზნესმენი, ბორის ბერეზოვსკი, რომელიც ლონდონში ცხოვრობს და ბრიტანეთში პოლიტიკური თავშესაფრით სარგებლობს, ერთი დღით თბილისს სტუმრობდა. პრეზიდენტი მიხეილ სააკაშვილი თავის რუს კოლეგას, ვლადიმირ პუტინს საქართველოს საქმეებში ჩარევაში ადანაშაულებს. "პუტინს სურს შეწყვიტოს ეუთოს მონიტორინგი რუსეთ-საქართველოს საზღვრის ჩეჩნეთის მონაკვეთზე. არ ასრულებს ხელშეკრულებას, რომელიც რუსეთს საქართველოდან რუსული სამხედრო ბაზების გაყვანას ავალდებულებს. შსს-ს ინიციატივით, ავტობუსებისა და მიკროვატობუსებისთვის დაწესებული მოძრაობის მაქსიმალური სიჩქარე 10 კილომეტრ საათით მცირდება და 90 ნაცვლად, 80 კმ-სთ იქნება. ამგვარი გადაწყვეტილება სიჩქარის გადაჭარბებით გამოწვეულმა ავტოსაგზაო შემთხვევების მატებამ გამოიწვია. 4 მარტი - ბაქოში სამუშაო ვიზიტით გაემგზავრა საქართველოს პრემიერ-მინისტრი ზურაბ ნოღაიდელი, რომელიც აზერბაიჯანის პრეზიდენტს ილჰამ ალიევს შეხვდა. აზერბაიჯანის პრეზიდენტის თქმით, საქართველოსა და აზერბაიჯანს შორის ეკონომიკური თანამშრომლობა დღითიდღე ღრმავდება და ორივე ქვეყანამ ეს შესაბამისად უნდა გამოიყენოს. 5 მარტი სტალინის გარდაცვალებიდან 52 წლისთავი გორელმა კომუნისტებმა იოსებ ჯუღაშვილის სახლ-მუზეუმთან სამგლოვიარო მიტინგით აღნიშნეს. 30-მდე გორელი კომუნისტი მუზეუმთან დილიდან შეიკრიბა. საქართველოს პრეზიდენტი ოფიციალური ვიზიტით იტალიის რესპუბლიკაში იმყოფებოდა. 7 მარტი საქართველოს პრეზიდენტმა მიხეილ სააკაშვილმა ცნობილი აზერბაიჯანელი კინორეჟისორი, კულტურის მინისტრის მოადგილე, ევროპის კინოაკადემიის წევრი ვაგიფ მუსტაფაევი ღირსების ორდენით დააჯილდოვა. საქართველოს ეროვნული გმირის ჟიული შარტავას დაბადების დღესთან დაკავშირებით, მრავალი ღონისძიება გაიმართა. 9 მარტი საქართველოს პრეზიდენტმა პრეს-სპიკერად გამოცდილი პროფესიონალი გელა ჩარკვიანი დანიშნა. უკრაინის უმაღლესმა აკადემიურმა საბჭომ საქართველოს პრეზიდენტი წლის ადამიანად დაასახელა და მას 12 მარტს ჯილდოდ სკულპტურული კომპოზიცია “პრომეთე- პრესტიჟსა” და საპატიო ორდენს გადასცემენ. 12 მარტი - საქართველოს პრემიერ-მინისტრი ზურაბ ნოღაიდელი ოფიციალური ვიზიტით სომხეთს ეწვია. 13 მარტი გუდაურში ცნობილი საზოგადო მოღვაწის, გუდაურის სამთო–სათხილამურო ცენტრის დამაარსებლის სოლიკო ხაბეიშვილის ხსოვნისადმი მიძღვნილი ვეტერან სპორტსმენთა ტრადიციული შეჯიბრი ჩატარდა. თბილისის აზია-აფრიკის ინსტიტუტსა და ბაღდადის უნივერსიტეტს შორის ახალი ხელშეკრულება გაფორმდა. კონტრაქტის საფუძველზე ბაღდადის უნივერსიტეტში ქართული კულტურის შემსწავლელი ცენტრი გაიხსნება. 22 მარტი პარლამენტმა ეროვნული ბანკის პრეზიდენტის პოსტზე რომან გოცირიძე ერთხმად, 134 ხმით დაამტკიცა, ხოლო მის ადგილზე, საფინანსო-საბიუჯეტო კომიტეტის თავმჯდომარის პოსტზე — ირაკლი კოვზანაძე. სასტუმრო “ქორთიარდ მარიოტში” ხელი მოეწერა ახალი ბანკის დაფუძნების შესახებ ხელშეკრულებას. დამფუძნებლები ქართული “სილკ როუდ ჯგუფი” და ყაზახური ბანკი “ტურან ალემი” არიან. დასრულდა საქართველოს პრეზიდენტის მიხეილ სააკაშვილის ვიზიტი უკრაინაში. მიხეილ სააკაშვილი უკრაინის პრემიერ მინისტრს იულია ტიმოშენკოსა და უკრაინის პრეზიდენტს ვიქტორ იუშენკოს შეხვდა. 28 მარტი - კულტურის საქალაქო სამსახურის ინიციატივით, რუსთაველის პროსპექტზე ტრანსპორტისა და კავშირგაბმულობის სამინისტროს კედელზე 1956 წელის 9 მარტს დაღუპულთა მემორიალური დაფა გაიხსნა. 4 მარტი - მილიონერმა სტივ ფოსეტმა 67 საათში თვითმფრინავით შემოუფრინა დედამიწას. 8 მარტი - ჩეჩნეთში ჩატარებული სპეცოპერაციის შემდეგ გამოცხადდა თვითგამოცხადებული იჩქერიის რესპუბლიკის პრეზიდენტის ასლან მასხადოვის გარდაცვალება. 9 მარტი უკრაინა ევროკავშირის მოქალაქეებისთვის სავიზო რეჟიმს დროებით აუქმებს. ეს გადაწყვეტილება ძალაში 29 მარტს შევა და პოპულარული ევროპული მუსიკალური კონკურსის, “ევროვიზიის” დასრულებამდე გაგრძელდება. ნარინჯისფერი რევოლუციის ლიდერი ვიქტორ იუშენკო ჯონ კენედის სახელობის ბიბლიოთეკის ამერიკულმა ფონდმა დააჯილდოვა. 12 მარტი - თურქეთის სამხრეთ–აღმოსავლეთ ნაწილში 6 ბალიანი მიწისძვრა დაფიქსირდა. მიწისქვეშა ბიძგების ეპიცენტრი ბინგელის პროვინციაში ქალაქ კარლიოვის მახლობლად მდებარეობდა. 15 მარტი 11 ათასი წლის განმავლობაში პირველად კილიმანჯაროს მწვერვალზე თოვლის დნობის პროცესი დაფიქსირდა. სააგენტო სქაი ნიუსის ცნობით უდიდესი მთის თხემზე ყინულისა და თოვლის საფარი პრაქტიკულად მთლიანად გაქრა. თავდასხმა მოხდა კოსოვოს პრეზიდენტ იბრაჰიმ რუგოვაზე. პოლიციის განცხადებით სამთავრობო ადმინისტრაციის შენობის წინ პრეზიდენტის ესკორტთან ახლოს ნაღმი აფეთქდა. 20 მარტი მთვარის კალენდრით მუსლიმანები ახალ წელს აღნიშნავენ. კათოლიკური სამყარო ბზობას აღნიშნავს. ამ დღესთან დაკავშირებით, ვატიკანში წმინდა პეტრეს ტაძართან პალმის რტოებით ხელში ათასობით მორწუნე შეიკრიბა. 21 მარტი - გაეროს გენერალური მდივანი უშიშროების საბჭოს რეფორმირების ინიციატივით გამოდის. 23 მარტი - ამერიკელმა ასტროლოგებმა ორი ახალი პლანეტა აღმოაჩინეს. დღემდე უცნობი ობიექტები მზის სისტემის მიღმა ტელესკოპმა “სპიცერმა” დააფიქსირა. 24 მარტი ყირგიზეთის რევოლუცია გადამწყვეტ ფაზაში შევიდა: ბიშკეკში დაიწყო შეირაღებული უწესრიგობები, დარბევები, მაროდიორობა. პრეზიდენტმა ასკარ აკაევმა დატოვა ქვეყნის ტერიტორია. კათოლიკური სამყარო დღეს ქრისტეს აღდგომას ზეიმობს. 8 მარტი - ასლან მასხადოვი, იჩქერიის რესპუბლიკის პრეზიდენტი. 26 მარტი - ჯეიმზ კალაგენი, ლორდი, ბრიტანეთის ყოფილი პრემიერ-მინისტრი. 1 მარტი – ქართული ვიკიპედიაში 100 სტატიაა. 15 მარტი – ქართული ვიკიპედიაში 200 სტატიაა. 18 მარტი - ინგლისურ ვიკიპედიაში 500 ათასი სტატიაა. 26 მარტი – ქართული ვიკიპედიაში 300 სტატიაა.